ആവേശപ്പോര് സമനിലയില് ലിവര്പൂള്: ഇംഗ്ലീഷ് പ്രീമിയര് ലീഗ് ഫുട്ബോളിലെ വന്പന്മാരായ ലിവര്പൂള്മാഞ്ചസ്റ്റര് സിറ്റി പോരാട്ടം സമനിലയില്. ലിവര്പൂളും സിറ്റിയും രണ്ടു ഗോള് വീതമടിച്ചാണു സമനിലയില് പിരിഞ്ഞത്. രണ്ടാം പകുതിയില് ലിവര്പൂള് ആക്രമണം ശക്തമാക്കി. 59ാം മിനിറ്റില് സിറ്റി പ്രതിരോധക്കാരെ ഓടി തോല്പ്പിച്ച് മുഹമ്മദ് സല നല്കിയ പാസില്നിന്നു സാദിയോ മാനെ ലിവര്പൂളിനെ മുന്നിലെത്തിച്ചു. പത്തു മിനിറ്റ് കഴിഞ്ഞ് സിറ്റിയും തിരിച്ചടിച്ചു. ലിവര്പൂള് പ്രതിരോധക്കാരെയെല്ലാം കബളിപ്പിച്ച് ഗബ്രിയേല് ജീസസ് നല്കിയ പാസില്നിന്ന്, മാര്ക്ക് ചെയ്യപ്പെടാതെ നിന്ന ഫില് ഫോഡന് വലകുലുക്കി. 76ാം മിനിറ്റില് മത്സരത്തിലെ ഏറ്റവും സുന്ദരമായ ഗോള് പിറന്നു. മികച്ച ഡ്രിബിളിംഗിലൂടെ സിറ്റിയുടെ മൂന്നു പ്രതിരോധക്കാരെ വെട്ടിച്ച് സല വലകുലുക്കി. വൈകാതെതന്നെ ഈ ലീഡും സിറ്റി തകര്ത്തു. 81ാം മിനിറ്റില് ഡി ബ്രുയിന് വലകുലുക്കി. ഇടതുപാര്ശ്വത്തില് ഫോഡന്റെ നീക്കമാണു ഗോളിനു വഴിയൊരുക്കിയത്. വലയിലേക്കു ഫോഡന് തൊടുത്ത പന്ത് മുന്നില് നിന്ന ലിവര്പൂള് താരത്തിന്റെ കാലില്തട്ടി ഡി ബ്രുയിന്റെ മുന്നിലെത്തി. ബെല്ജിയന്താരം പന്ത് വലയിലേക്കു തൊടുത്തു. 87ാം മിനിറ്റില് ലിവര്പൂള് ലീഡ് നേടിയെന്നു തോന്നി. വലയ്ക്കു തൊട്ടടുത്തുവച്ച് ഫാബിഞ്ഞോയുടെ ഗോളെന്നുറച്ച ശ്രമം റോഡ്രി തടഞ്ഞു.മറ്റു മത്സരങ്ങളില് ടോട്ടനം 21ന് ആസ്റ്റണ് വില്ലയെ തോല്പ്പിച്ചു. ലെസ്റ്റര് സിറ്റിയെ ക്രിസ്റ്റല് പാലസ് 22ന് സമനിലയില് തളച്ചു. ബ്രെന്റ്ഫോര്ഡ് 21ന് വെസ്റ്റ് ഹാം യുണൈറ്റഡിനെ തകര്ത്തു.